Pa oa daouzek vloaz e oa bet kaset da gloerdi bihan Kalon sakr Pikpus e Bro-Spagn (e Ondarrabia, Bro-Euskadi). Gantañ e oa daou grennard all, Youenn Drezen ha Jakez Derrien a oa bet merzet gant beleien o farrez evit bezañ danvez beleien mat. Skrivagnerien vrezhonek vrudet eo bet deuet da vezañ an tri anezho.  Mont a reas goude da skolaj Miranda-de-Ebro hag e tistroas da Vreizh e miz Ebrel 1918 (7 vloaz e oa chomet pell diouzh e vro).  Mont a reas dober e goñje hag e pakas ur red-korf hag ur seurt droug-skevent e Bro-Elzas. Pa zistroas eus e goñje ez eas da lojañ e ti e choar e Lokmaria-Berrien (Kerne-Uhel).